**Oznámenie o začatí prípravných trhových konzultácií**

k predmetu zákazky „**Nákup testov na detekciu požitia omamných a psychotropných látok**“ podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

1. **Identifikácia verejného obstarávateľa**

Názov organizácie: Ministerstvo vnútra Slovenskej republiky

Adresa sídla: Pribinova 2, 812 72 Bratislava

IČO: 00 151 866

DIČ: 202 057 1520

Kontakt: Jozef Bálint

e-mail: [jozef.balint2@minv.sk](mailto:jozef.balint2@minv.sk)

Internetová adresa (URL): [www.minv.sk](http://www.minv.sk)

ďalej len „verejný obstarávateľ“

1. **Účel prípravných konzultácií**

Účelom prípravných trhových konzultácií je oslovenie hospodárskych subjektov, ktoré sa zaoberajú dodávkou testov na detekciu požitia omamných a psychotropných látok s cieľom získania informácií potrebných pre nastavenie požiadaviek a podmienok pripravovaného verejného obstarávania tak, aby boli dodržané princípy verejného obstarávania a aby sa verejného obstarávania mohli zúčastniť všetci potenciálni dodávatelia pôsobiaci na relevantnom trhu za dodržania potrieb verejného obstarávateľa.

1. **Stručný opis predmetu zákazky**

Predmetom zákazky je obstaranie jednorazových rýchlych viacparametrových orientačných testov na kvalitatívnu detekciu požitia omamných a psychotropných látok zo slín a jednorazových rýchlych viacparametrových orientačných testov na detekciu požitia omamných a psychotropných látok zo slín a zároveň aj z potu. Podrobná špecifikácia predmetu zákazky je uvedená v prílohe č. 2 tohto oznámenia.

1. **Náklady spojené s trhovými konzultáciami**

Všetky náklady a výdavky spojené s účasťou na pripravovaných trhových konzultáciách znáša hospodársky subjekt bez akéhokoľvek finančného nároku na verejného obstarávateľa.

1. **Priebeh prípravných trhových konzultácií**
2. Prípravné trhové konzultácie sú určené pre hospodárske subjekty, ktoré dodávajú tovar,   
   ktorý je predmetom zákazky.
3. Hospodársky subjekt sa do prípravných trhových konzultácií zapojí tak, že vyplní formulár uvedený v Prílohe č. 1, zodpovie na tam uvedené otázky, resp. uvedie prípadné pripomienky aj do prílohy č. 2 a zašle ho verejnému obstarávateľovi prostredníctvom email na [jozef.balint2@minv.sk](mailto:jozef.balint2@minv.sk) **najneskôr   
   do 11.07.2022 do 12:00 hod..**
4. Po uplynutí lehoty verejný obstarávateľ zostaví zoznam účastníkov prípravných trhových konzultácií a zároveň oznámi hospodárskym subjektom, ktoré prejavili záujem o účasť, konkrétny dátum, čas a miesto uskutočnenia prípravných trhových konzultácií, a to na e-mailovú adresu uvedenú v zaslanom formulári.
5. Verejný obstarávateľ následne vyhodnotí získané informácie a poznatky z prípravných trhových konzultácií. V procese hodnotenia získaných informácii môže verejný obstarávateľ požiadať hospodársky subjekt o vysvetlenie ním poskytnutých informácií.
6. Na podklade vyhodnotenia prípravných trhových konzultácií verejný obstarávateľ určí podmienky verejného obstarávania.
7. **Doplňujúce informácie**

Hospodárske subjekty, ktoré sa zúčastnia prípravných trhových konzultácií sa môžu zúčastniť pripravovaného verejného obstarávania a predložiť ponuku.

Účasťou na prípravných trhových konzultáciách berie subjekt na vedomie a súhlasí so zverejnením informácií, ktoré poskytol verejnému obstarávateľovi v rámci ich priebehu. Tieto informácie budú zverejnené vo forme zápisnice, no v anonymizovanej podobe, t. j. bez identifikačných údajov hospodárskeho subjektu.

**Termín na prihlásenie do PTK je do 11.07.2022 do 12:00 hod..**

Prílohy:

Príloha č. 1 Formulár spolu s otázkami

Príloha č. 2 Návrh opisu predmetu zákazky